Wadde waliwo abantu abatwerimbikamu olw’okuba banoonya mmere ya leero ne batunda ezitali ku mutindo ku ssente entono ekitta omulimu gwaffe.
BAKASITOMA ABAMU BAKYUSA MINZAANI ZAABWE
Abantu batugulako minzaani nga buli kimu kiri bulungi, ne sitampu kw’eri ne bazitwala naye olw’okuba baagala okubba abantu bazikyusakyusa.
Bwe bawulira nti ekitongole kigenda kukebera minzaani mu kitundu gye
babeera ng’ate batya okubakwatanga bazikomyawo tubayambe okuzitereeza kye tutakola”.
LWAKI OBUBBI BWA MINZAANI BUGAANYE NGA WALIWO EBIKWEKWETO?
Avunaanyizibwa ku kukebera minzaani mu kitongole ekikebera omutindo gw’ebyamaguzi mu ggwanga, Agatha Atukunda agamba nti, bakola ebikwekweto mu maduuka ne balambula minzaani zonna.
Okukola kino basooka kulanga ku leediyo, batimba ebipande mu bitundu gye balaga, beeyambisa bassentebe ba L C 5 n’abakulira abasuubuzi mu bitundu era ne babawa obudde obumala okwetereeza.
Wabula era abasuubuzi abamu bagaana okuwaayo minzaani bazeekebejje okulaba nga ntuufu.
Hassan Semwanga, ng’alaga minzaani eziwedde okuteekako sitampu ya UNBS ze batunda.
Ezisangibwa nga nfu, zikanikibwa bamakanika baabwe be batambula nabo. Olwo omulundi oguddirira gwe bayitamu babeera bakwata minzaani ezitaakeberwa okumala emyezi esatu olwo bannannyini zo bwe batazinona nga zitundibwa.
Sitampu za minzaani ezipima ebintu ng’ennyama, sukaali, obuwunga n’ebirala ebigwa mu kkowe eryo zimala emyezi 12 ate ezikozesebwa mu makolero amanene zimala emyezi 6.
SSENTE ZA SITAMPU
Singa minzaani ogireeta ne tugipima nga buli kintu kiri bulungi esasula 8,000/-, kyokka singa egaana okutuusa omutindo osasula 6,500/- ne tugisigaza okugikanika, ate n’osasula ne 8,000 okuddamu okugikebera.
EBIZIBU BYE TUSANGA
Abakozi ba UNBS batono ate ng’emirimu mingi olw’obugazi bw’ebitundu. Abantu bafera sitampu ekizibuwaza omulimu gwaffe.
Ebitundu ebimu biri wala nnyo nga kitubeerera kizibu okutuukayo okugeza ku
bizinga.
OMUWEESI NAYE AYOGEDDE
Shaban Zziwa, nnannyini Namuddigu and Sons akolera mu Muzaana zooni – Kisenyi asaanuusa byuma by’akolamu ebimu ku bitundu ebikola minzaani.
Annyonnyola:
Nkoze minzaani kati emyaka 15 nga nnasooka kukola ssefuliya za Aluminium. Oluvannyuma natandika okukola ebimu ku bintu ebikola minzaani ng’obugere ne biimu.
Nnalina mukwano gwange eyabisuubulanga e Kenya wabula bwe nnatandika okubikola n’atandika kubigula ku nze. Yantwalako n’e Mulawa mu Kenya mu 1998 ne nsoma okubikola.
Atukunda ng’alaga ‘site’ (akuuma abamu ke bakyusakyusa ne basuula gulaamu ezimu)ekibbisa omuguzi.
EBIZIBU BYE TUSANZE
1 Omutindo mubi ddala kuba abaweesi abamu tebalina bumanyirivu olw’obutatendekebwa ate nga tetulina kibiina kibavunaana ng’abaweesi.
2 Ebikozesebwa omuli Zinc tebifunika.
3 Ettuttumu lya minzaani zaffe ttono kuba Bannayuganda tebagula
bya wano nga babiyita bya wansi. Ekivaako n’abatunda ebyaffe bye tukoze wanokwe kuddira sitiika z’ensi endala ne bazissaako.
Minzaani eteriiko sitampu ya UNBS ebeera nkyamu
AVUNAANYIZIBWA ku kukebera minzaani mu kitongole ekivunaanyizibwa ku mutindogw’ebyamaguzi mu ggwanga, Agatha Atukunda agamba nti minzaani 50 ku buli 100 kati zikolebwa wano.
Sso nga gye buvuddeko, minzaani ezisinga obungi zaali ziva Kenya.
Wabula Bannayuganda baatandika na kuweesa ebimu ku bitundu bya minzaani era ne batuukirira ekitongole ekivunaanyizibwa ku mutindo ne babakebera era ne bakkirizibwa okukola.
Olw’okuba minzaani tekolebwa muntu omu, buli muntu aleeta ekyo ky’akola ne tukipima okulaba nga kituukana n’omutindo oluvannyuma ne babigatta n’efuuka minzaani.
ENSANIYA ZIBULAMU
Abaweesi bakola naye tebannayigakukola lusaniya era luno luva Kenya wabula kino tekifuula minzaani mbi kuba buli kimu tusooka kukipima okugenda mu katale.
Ezimu ku minzaani ezaakwatibwa aba UNBS olw’obutatuusa mutindo.
Minzaani entuufu efaanana etya?
Minzaani erina okubaako sitampu ya UNBS ekakasa omutindo. Singa tugikebera ne tuzuula nti eriko ekikyamu nnannyini yo tetumukkiriza kugizzaayo, tugisindika ewa makanika waffe era n’asasula ssente ne bagikanika era n’agikomyawo olwo ne tukubako sitampu.
Bino nabyo bikeberebwa Site (Stay) erina okubeera eya Steel ate beam nga ya Zinc. Beam bw’ebeera teyenkanankana wabaawo abbibwa mu kupima, bw’ataba atunda abeera agula.
Ng’oggyeeko minzaani ezaasooka ze tulina kati zizitowa kkiro 15.
Ne minzaani eya Five Goat ssaako eya magezimaganda gye batera okupimisa ennyama y’embizzi zaawerwa, nga n’ezo ez’ekisaawa entono ddala zirina kukozesebwa waka era zigenda kuwerebwa.
OBUKODYO ABA MINZAANI BWE BAKOZESA OKUBBA ABAGUZI
ATUKUNDA agamba nti, minzaani ezikolebwa mu ggwanga era zitundibwa wano, e Sudan, Rwanda, Burundi ne Congo.
Atukunda ng’alaga ‘biimu’ abamu gye bakyusa n’esala obuzito.
OBUKODYO
1 Abatunda sukaali ku makubo bapimisa bikopo ate nga tebijjudde n’abamu okussaamu ebintu mu ntobo zaabyo.
2 Abatunda ennyama abamu basiba essavu wansi wa minzaani ku ludda lw’omuguzi olwo minzaani n’ekka mangu wansi kyokka ng’ebintu
tebiweze.
3 Abalala bateeka minzaani ku mmeeza ng’omuguzi ogiraba terina buzibu kyokka nga wansi w’emmeeza yasimayo ekituli w’ayisa akagwa okuli ejjinja nga bw’assaako ennyama minzaani egwayo mangu.
4 Amayinja bagatwala ne bagawagala olwo eribadde erya kkiro balitoolako gulaamu emu ggwe agula n’ofiirwa.
5 Abapima ebyennyanja bakozesa bisaawa kyokka abamubazisala seppulingi n’etambula ku misinde. Wabula emirundi mingi babeera n’amayinja ga mirundi ebiri ge bakozesa ku abo abamanyi obukodyo bwabwe.
Minzaani ng'eno nnyingi mu masoso g'ebyalo era nga zisinga kupima nnyama, kyokka teziri ku mutindo gukkirizibwa,
ebifaananyi byonna bya Procopios Lumu.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn swh_Latn lug_Latn lug_Latn lug_Latn lug_Latn lug_Latn